મળતી માહિતી મુજબ બાપુનગરના સુંદરમ્નગર પાસે આવેલ ગાયત્રી એપાર્ટમેન્ટમાં મહંમદ ઇમરાનખાન પઠાણ પરિવાર સાથે રહે છે. મહંમદ રિક્ષા ચલાવી ગુજરાન ચલાવે છે. ગઇ કાલે મોડી રાતે મહંમદને સુંદરમ્નગરમાં રહેતા પરવેઝ ઉર્ફે કાળિયા સાથે ઘર પાસે બાઇક પાર્ક કરવા બાબતે બોલાચાલી થઇ હતી. બંને વચ્ચે ઉગ્ર બોલાચાલી થતાં પરવેઝનો ભાઇ યુસુફ ઉર્ફે સીંગો, યુસુફ અકબરભાઇ અને શબ્બીરઅલી ત્યાં દોડી આવ્યા હતા અને મહંમદને ગડદાપાટુનો માર મારી પેટમાં છરીના ઘા ઝીંકી દીધા હતા. ઘટના બનતાં લોકોનાં ટોળાં ભેગાં થઇ ગયાં હતાં, જેથી ચારેય શખ્સો ત્યાંથી ફરાર થઇ ગયા હતા.